armvectores/hy_wikipedia_2023 huggingface dataset:
Salt (երգ, Էյվա Մաքս)

«Salt» (թարգմ․՝ Աղ), ամերիկացի երգչուհի Էյվա Մաքսի երգը, որը թողարկվել է 2019 թվականի դեկտեմբերի 12-ին որպես սինգլ, չնայած ավելի վաղ հայտնվել էր YouTube-ում և SoundCloud-ում 2018 թվականին։ Ներառվել է «Heaven & Hell» դեբյուտային ալբոմում։


== Պատմություն ==
«Salt»-ն ի սկզբանե թողարկվել է մի քանի սթրիմինգային հարթակներում 2018 թվականի հուլիսին՝ որպես գովազդային պրոմոսինգլ, այդ թվում՝ YouTube-ում և SoundCloud-ում։ 2019 թվականի դեկտեմբերի 5-ին Մաքսը հրապարակել է երգի թողարկման ամսաթիվը սոցիալական ցանցերում, որը հետագայում թողարկվել է բոլոր հոսքային հարթակներում 2019 թվականի դեկտեմբերի 12-ին։


== Արձագանքներ ==
Billboard ամսագրից Հանիա Անիֆտոսը երգը նկարագրել է որպես «լավատեսական, հանդուգն թրեք այն մասին, թե ինչպես ուրախանալ տխուր շրջանից հետո», մինչդեռ MTV News-ի Մադլեն Ռոթը դրանում զգացել է «դանս-փոփ երանություն»։ Music Talkers-ից Շաոնի Դասը հայտարարել է, որ այս երգը «հուզիչ պարային համար է, հագեցած փայլով, գլամուրով և վստահությամբ»։


== Երաժշտական տեսահոլովակ ==
Երաժշտական տեսագրությունը թողարկվել է 2019 թվականի դեկտեմբերի 12-ին Youtube-ում։ Պաշտոնական լիրիկական տեսահոլովակը թողարկվել է 2020 թվականի ապրիլի 14-ին։


== Երգացանկ ==
Digital download«Salt» — 3:00Digital download — acoustic«Salt (Acoustic)» — 3:10Digital download — remixes«Salt (Syn Cole Remix)» — 3:11
«Salt (Toby Green Remix)» — 2:47Streaming«Salt» — 3:00
«Torn» — 3:18
«Freaking Me Out» — 3:12


== Ձայնագրության մասնակիցներ ==
Ըստ Tidal-ի տվյալների.


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Salt» (Toby Green Remix)
 «Salt (Official Audio)»
 «Salt» (Official Lyric Video)
Կատանայի շրջան

Կատանայի շրջան (արաբ․՝ ناحية قطنا‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Կատանայի գավառի երեք շրջաններից մեկը։
Վարչական կենտրոնը Կատանա քաղաքն է։ 2004 թվականի տվյալներով բնակչությունը կազմել 146,344 մարդ։ Քաղաքն ու շրջակա ավանները կազմում են 506.56 քառ.կմ տարածք։
Ունի 19 գյուղ և ավան

Կատանա (արաբ․՝ قطنا‎‎), բնակչություն՝ 33,996
Ալ-Ամարատ (արաբ․՝ العمرات‎‎), բնակչություն՝ 427
Ամնիյա (արաբ․՝ أمبيا‎‎), բնակչություն՝ 412
Արնա (արաբ․՝ عرنة‎‎), բնակչություն՝ 3146
Արտուզ (արաբ․՝ ناحية قطنا‎‎), բնակչություն՝ 16,199
Ալ-Բեջաա (արաբ․՝ البجاع‎‎), բնակչություն՝ 1,058
Բեքաասեմ (արաբ․՝ بقعسم‎‎), բնակչություն՝ 2,268
Դրուշա (արաբ․՝ دروشه‎‎), բնակչություն՝ 6,091
Քաֆր Քուկ (արաբ․՝ كفرقوق‎‎), բնակչություն՝ 1,015
Կաուկաբ (արաբ․՝ كوكب‎‎), բնակչություն՝ 1,188
Խան ալ-Շի (արաբ․՝ خان الشيح‎‎), բնակչություն՝ 12,148
Մանշիյաթ Խան ալ-Շի (արաբ․՝ منشية خان الشيح‎‎), բնակչություն՝ 2,146
Կալաաթ ալ-Ջանդալ (արաբ․՝ قلعة الجندل‎‎), բնակչություն՝ 3251
Ռախլահ (արաբ․՝ رخلة‎‎), բնակչություն՝ 368
Ռաս ալ-Այն (արաբ․՝ رأس العين‎‎), բնակչություն՝ 892
Ռիմա (արաբ․՝ ريمه‎‎), բնակչություն՝ 1,132
Ալ-Սաբբուրա (արաբ․՝ الصبورة‎‎), բնակչություն՝ 10,963
Յաաֆուր (արաբ․՝ يعفور‎‎), բնակչություն՝ 4,638
Ջդեիդատ Արտուզ (արաբ․՝ جديدة عرطوز‎‎), բնակչություն՝ 45,000


== Ծանոթագրություններ ==
Տեխնիկական վերլուծություն (քիմիա)

Տեխնիկական վերլուծություն, արտադրվող և արտադրության համար օգտագործվող հումքի, կիսաֆաբրիկատների և պատրաստի արտադրանքի քիմիական բաղադրությունը որոշելու եղանակների ամբողջություն։ Ներառնում է վերլուծական քիմիայի բոլոր հիմնական՝ ֆիզիկական, ֆիզիկաքիմիական և քիմիական եղանակները։ Վերլուծության տեսակը, եղանակը, օգտագործվող սարքերն ու ռեակտիվները սահմանվում են պետական ստանդարտով (ԴՕՍՏ), տեխնիկական պայմաններով (ՏՈԻ) և պարտադիր են մատակարարող ու սպառող կազմակերպությունների համար։ Տեխնիկական վերլուծության միջոցով է իրականացվում նաև արտադրական թափոնների՝ ծխագազերի, խարամի, փոշու, կեղտաջրերի և այլնի բաղադրության վերահսկումը։ Տեխնիկական վերլուծության եղանակները դասակարգվում են ըստ նշանակության, պիտակավորման եղանակները կիրառվում են տվյալ մակնիշի համար նախատեսված քիմիական բաղադրությունը վավերացնելու, արագացված («էքսպրես») եղանակները՝ տեխնոլոգիական պրոցեսի առանձին փուլերում ստացվող նյութերի որակը արտադրության ընթացքում վերահսկելու և ստուգողական (արբիտրաժային) եղանակները՝ մատակարարող ու սպառող կողմերի միջև ծագած վեճերը լուծելու նպատակով։ Տեխնիկական վերլուծության համար լայնորեն օգտագործվում են ստանդարտ նմուշները, որոնք բավարար ճշտությամբ հայտնի և պաշտոնապես վավերացված բաղադրություն ունեցող նյութեր են։
Բարժա

Անվան այլ կիրառումների համար տե՛ս՝ Բարժա (այլ կիրառումներ)
Բարժա, բեռնանավ, քարշիչ կամ հրիչ նավի օգնությամբ տեղաշարժվող բեռնատար նավ։ Բարժան ներքին ջրային ուղիներում բեռների փոխադրման հիմնական միջոցն է։ Հեղուկ բեռների համար գետային բարժաների բեռնունակությունը մինչև 12 հազար տոննա է, իսկ չոր բեռների բարժաներինը՝ 5 հազար տոննա։ Կառուցվում են առավելապես պողպատե բարժաներ։
The Wretched Spawn

The Wretched Spawn (ռուս.՝ Мерзкое Отродье), ամերիկական Cannibal Corpse խմբի իններորդ ալբոմն է, թողարկվել է 2004 թվականին, Metal Blade Records լեյբլում։


== Ալբոմում ==
Wretched Spawn-ը ձայնագրվել է Sonic Ranch ստուդիայում, պրոդյուսերը Նեյիլ Կերնոլն է (Nevermore, Judas Priest)։
Ըստ Nielsen SoundScan֊ի տվայալների՝ ԱՄՆ֊ում "Wretched Spawn" ալբոմի թողարկումից մեկ շաբաթ հետո, վաճառվել էր 4224 օրինակով։
Գերմանական Media Control Charts չարթերում ալբոմը զբաղեցրել է 74-րդ տեղը։
Ալբոմի "Decency Defied" երգի համար նկարահանվել է տեսահոլովակ։ Գրեթե բոլոր կադրերը նկարահանվել են Club Venom-ում, մյուս կադրերը նկարահանվել են Էլ Պասոում։ Տեսահոլովակի ռեժիսորը Աուսթին Ռոդեսն է։


== Ստեղծագործությունների ցանկ ==
«Severed Head Stoning» - 1։45
«Psychotic Precision» - 2։57
«Decency Defied» - 2։59
«Frantic Disembowelment» - 2։50
«The Wretched Spawn» - 4։09
«Cyanide Assassin» - 3։11
«Festering in the Crypt» - 4։38
«Nothing Left to Mutilate» - 3։49
«Blunt Force Castration» - 3։27
«Rotted Body Landslide» - 3։24
«Slain» - 3։32
«Bent Backwards and Broken» - 2։58
«They Deserve to Die» - 4։44


== Թարգամանված տեքստ ==
SEVERED HEAD STONING - Webster
PSYCHOTIC PRECISION - Mazurkewicz
DECENCY DEFIED - Owen
FRANTIC DISEMBOWELMENT - Mazurkewicz
WRETCHED SPAWN - Webster
CYANIDE ASSASSIN - Webster
FESTERING IN CRYPT - Owen
NOTHING LEFT TO MUTILATE - Owen
BLUNT FORCE CASTRATION - Mazurkewicz
ROTTED BODY LANDSLIDE - Webster
SLAIN - Owen
BENT BACKWARDS AND BROKEN - Webster
THEY DESERVE TO DIE - Webster


== Ձայնագրման մասնակիցներ ==
Alex Webster ֊ բաս
Paul Mazurkiewicz ֊ հարվածային
Jack Owen ֊ կիթառ
Pat O'Brien ֊ կիթառ
George "Corpsegrinder" Fisher ֊ վոկալ


== Արտաքին հղումներ ==
Тексты песен альбома
The Wretched Spawn на discogs.com


== Ծանոթագրություններ ==
Կոնոնով (Բելոկալիտվինսկի շրջան)

Կոնոնով (ռուս.՝ Кононов), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Լիտվինովսկի գյուղական համայնքի կազմի մեջ։
Հենրիխ Ֆրիդրիխ Լինկ

Հենրիխ Ֆրիդրիխ Լինկ (գերմ.՝ Heinrich Friedrich Link, փետրվարի 2, 1767(1767-02-02), Հիլդեսհայմ, Ստորին Սաքսոնիա, Գերմանիա - հունվարի 1, 1851(1851-01-01), Բեռլին, Պրուսիայի թագավորություն), գերմանացի բուսաբան, գիտնական, մասոն։


== Կենսագրություն ==
Կրթություն է ստացել Գյոթինգենի համալսարանում, որտեղ ուսումնասիրել է բնագիտություն և բժշկություն։ 1789 թվականին «Flora der Felsgesteine rund um Göttingen» թեմայով պաշտպանել է դիսերտացիան և դարձել մասնավոր դոցենտ։
1792 թվականին Ռոստոկյան համալսարանում դարձել է նոր բացված քիմիաի, բուսաբանության և կենդանաբանության ամբիոնների առաջին պրոֆեսորը։ Այստեղ 1806 թվականին բացել է առաջին քիմիական լաբարատորիան։ Այս ընթացքում գրել է գրքեր հետևյալ թեմաներով՝ ֆիզիկա և քիմիա, աշխարհագրություն, միներալոգիա, բուսաբանություն և կենդանաբանություն, բնափիլիսոփայություն և էթիկա։ Երկու անգամ դարձել է համալսարանի ռեկտոր։
1797-1799 թվականներին Հերնիխը Դրեզդենի համալսարանից բուսաբանի, օրնիթոլոգի և միջատաբանի հետ մեկնում է Պորտուգալիա ճամփորդության։ Այս ճամփորդությունից հետո նրա հիմանկան ուսումնասիրության առարկան դառնում է բուսաբանությունը։
1800 թվականին դառնում է բնագետ` Լեոպոլիդիա ակադեմիա անդամ։
1811 թվականին Լինկը նշանակվում է Վրոցլավ համալսարանի քիմիայի և բուսաբանության ակադեմիաի պրոֆեսոր, որտեղ նա երկու անգամ ընտրվում է համալսարանի ռեկտոր։ 1815 թվականին Կարլ Լյուդվիգի մահից հետո դառնում է բնագիտական պատմության, հերբարիումի պրոֆեսոր։
Լինկը ճանաչվել է XIX դարի վերջին գիտնականը, ով ունեցել է նման բնագիտական գիտելիքներ։
1783 թվականին Հիլդեսհայմում ընդունվել է մասոնական օթյակ՝ «Հավերժության դարպասներ» (Pforte der Ewigkeit)։ Ակտիվ է եղել Ռոստոկի, Վրոցլավի, Բեռլինի օթյակներում։ Լինկը մասոների առջև հատուկ վաստակ է ստացել որպես մեծ վարպետ «Մեծ օթյակ»-ում (Royal York, genannt zur Freundschaft) 1831-1850 թվականներին։


== Աշխատություններ ==
Լինկը իր աշխատանքների մեծ մասը նվիրել է բուսաբանության տարբեր բաժիններին․

«Elementa philosophiae botanicae», Բեռլին 1824
«Handbuch zur Erkennung der nutzbarsten und am häufigsten vorkommenden Gewächse», Բեռլին, 1829-33 թվականներ
«Jahresbericht über die Arbeiten für physiologische Botanik im Jahre 1840», 1842 թվական
«Vorlesungen über die Kräuterkunde», Բեռլին, 1843-45 թվականներ։Բույսերի տաքսոնոմիա և բույսերի աշխարհագրություն․ 

«Flore portugaise», Բեռլին, 1809-40
«Icones plantarum selectarum horti regii botanici Berolinensis» Քրիստաֆոր Օտտոի հետ միասին, Բեռլին, 1820-28
«Enumeratio plantarum horti regii botanici Berolinensis», Բեռլին, 1821-22
«Ueber die Gattungen Melocactus und Echinocactus», Բեռլին, 1827
«Handbuch zur Erkennung der nutzbarsten und am häufigsten vorkommenden Gewächse», Բեռլին, 1829-33
«Hortus Regius Botanicus Berolinensis descriptus», Բեռլին, 1833
«Filicum species in horto regio Berolinensi cultae», Բեռլին, 1841
«Icones plantarum rariorum horti regii botanici Berolinensis», Օտտոի հետ միասին, Բեռլին, 1841-1844Բույսերի անատոմիա․ 

«Grundlehren der Anatomie und Physiologie der Pflanzen», Գյոթթենգեն, 1807
«Ausgew ä hlte anatomisch-botanische Abbildungen», Բեռլին, 1842-47
«Anatomia plantarum iconibus illustrata», Բեռլին, 1843-47։


== Ծանոթագրություններ ==


== Արտաքին հղումներ ==
Max-Planck-Institute for the History of Science: Link, Heinrich Friedrich(անգլ.)
Ագաֆոնաս Իակովիդիս

Ագաֆոնաս Իակովիդիս (հունարեն՝ Αγάθωνας Ιακωβίδης, հունվարի 2, 1955(1955-01-02), Evangelismos, Volvi Municipality, Սալոնիկ, Կենտրոնական Մակեդոնիա, Հունաստան - օգոստոսի 5, 2020(2020-08-05), Սալոնիկ, Հունաստան), հույն ֆոլկ երգիչ։ 2013 թվականին Alcohol Is Free երգով, Koza Mostra խմբի հետ ներկայացրել է Հունաստանը Եվրատեսիլ 2013 երգի մրցույթում և եզրափակիչ փուլում զբաղեցրել է 6-րդ հորիզոնականը։


== Ծանոթագրություններ ==
Ինգեթ

Ինգեթ (վրաց.՝ ინგეთი), գյուղ Վրաստանում։ Գտնվում է Կախեթի մարզի Ախմետայի շրջանում։
Բարձրությունը ծովի մակերևույթից կազմում է 1080 մետր։ Բնակչությունը՝ 0 մարդ (ըստ 2014 թվականի տվյալների)։ Խորհրդային ժամանակներում գյուղի մի մասը գտնվում էր Ինգեթի Կիստաուրսկ թաղամասում։


== Ծանոթագրություններ ==
Քրիս Վոլսթենհոլմ

Քրիսթոֆեր Թոնի Վոլսթենհոլմը (անգլ.՝ Christopher Tony Wolstenholme, դեկտեմբերի 2, 1978(1978-12-02), Ռոտերեմ, Հարավային Յորքշիր, Յորքշիր և Համբեր, Անգլիա, Միացյալ Թագավորություն), բրիտանական աշխարհահռչակ Muse խմբի բաս-կիթառահարն է և կոմպոզիտորներից մեկը։ Ծնվել է 1978 թվականի դեկտեմբերի 2-ին Մեծ Բրիտանիայում, Յորքշիր կոմսության Ռոթենհեմ քաղաքում։


== Ընտանիք ==
Քրիսը ամուսնացած է։ Կնոջ անունն է Քելլի Վոլսթենհոլմ։ Ունի 5 երեխա - Էլֆի Թոնի Վոլսթենհոլմ, Ավա Թո Վոլսթենհոլմ, Ֆրենկի Քրիստոֆեր Վոլսթենհոլմ, Էռնի Վոլսթենհոլմ, Բասթեռ Վոլսթենհոլմ։ Այժմ Քրիսը ընտանիքի հետ ապրում է Իռլանդիայի Ֆոքսրոկ քաղաքում։


== Ծանոթագրություններ ==


== Արտաքին հղումներ ==
MUSE: Bassist Chris Wolstenholme Archived 2011-07-07 at the Wayback Machine.
Գրիգորի Պաշչենկո

Գրիգորի Պաշչենկո (ռուս.՝ Григо́рий Степа́нович Па́щенко, 1913), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1940 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։
1942 թվականից զբաղվել է դիվանագիտական գործունեությամբ։

1942-1943 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1943-1949 թվականներին՝ Ավստրալիայում ԽՍՀՄ առաքելության, իսկ հետո՝ դեսպանատան առաջին քարտուղար, խորհրդական։
1950-1951 թվականներին՝ ԽՍՀՄ ԱԳՆ եվրոպական երկրորդ բաժնի առաջին քարտուղար։
1951-1953 թվականներին՝ Չեխոսլովակիայում ԽՍՀՄ դեսպանության առաջին քարտուղար։
1953-1955 թվականներին՝ Չեխոսլովակիայում ԽՍՀՄ դեսպանության խորհրդական։
1955-1959 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1959-1960 թվականներին՝ Լեհաստանում ԽՍՀՄ դեսպանության խորհրդական։
1960-1962 թվականներին՝ Լեհաստանում ԽՍՀՄ դեսպանության խորհրդական-դեսպանորդ։
1962 թվականի դեկտեմբերի 18-ից մինչև 1966 թվականի նոյեմբերի 26-ը Սիերա Լեոնեում եղել է ԽՍՀՄ արտակարգ և լիազոր դեսպան։
1966-1976 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
Биография в Справочнике по истории Коммунистической партии и Советского Союза 1898 - 1991


== Գրականություն ==
Дипломатический словарь : в 3 т. / Гл. ред. А. А. Громыко и др. - 4-е изд. - М. : Наука, 1985. - Т. 2. - С. 350.
Միտյուշինո (գյուղ, Պոչինկովսկի շրջան)

Անվան այլ կիրառումների համար տե՛ս՝ ՄիտյուշինոՄիտյուշինո (ռուս.՝ Митюшино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մենթեսի

Մենթեսի, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Նիկոլաևկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Նիկոլաևկա գյուղում բնակվում էր 245 մարդ։ Բնակավայրը զբաղեցնում է 1036 կմ² տարածք։ Բնակչության խտությունը կազմում էր 236,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլի Ռուսաստանի սուպերգավաթ 2015

Ֆուտբոլի Ռուսաստանի Սուպերգավաթ 2015 (ռուս.՝ Суперкубок России по футболу 2015), անցկացվել է 2015 թվականի հուլիսի 12-ին Սանկտ Պետերբուրգում։ Միմյանց դեմ մրցում էին 2014/2015 մրցաշրջանի հաղթող Զենիթը և 2014/15 մրցաշրջանի գավաթակիր Լոկոմոտիվը։ Զենիթը կարողացավ երրորդ անգամ նվաճել սուպերգավաթը առավելության հասնելով հետխաղյա 11 մետրանոց հարվածաշարում։


== Խաղի ամսաթիվն ու անցկացման վայրը ==
Նախապես առաջարկվում էր խաղի անցկացման երկու տարբերակ։ Առաջին տարբերակն այն էր, որ խաղը պիտի անցկացվեր հուլիսի 12-ին Ռուսաստանում, իսկ երկրորդ տարբերակով այն պիտի անցկացվեր դեկտեմբերի 18-ին կամ 19-ին Ռուսաստանի սահմաններից դուրս։ Հունիսի 23-ին կայացվեց որոշում, որ հանդիպումն անցկացվելու է հուլիսի 12-ին «Արենա Խիմկի» մարզադաշտում։ Սակայն այդպես էլ մինչև վերջ համաձայնություն չստեղծվեց և հանդիպումը հունիսի 25-ին տեղափոխվեց «Պետրովսկի» մարզադաշտ։


== Մանրամասներ ==
Հանդիպմանը չկար լեգիոներների մասնակցության լիմիտ։


== Խաղ ==


=== Խաղի վիճակագրություն ===


== Ծանոթագրություններ ==


== Հղումներ ==
ՌՖՊԼ պաշտոնական կայք
Ռակլինովո

Ռակլինովո (բուլղար․՝ Раклиново), գյուղ Բուլղարիայի Բուրգասի մարզում։ Վարչականորեն մտնում է Այտոսի համայնքի կազմի մեջ։ Համայնքի կենտրոն Այտոս քաղաքից գտնվում է 18 կմ դեպի հյուսիս-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 156 մարդ։


== Բնակչություն ==


== Տես նաև ==
Բուլղարիայի համայնքներ
Այտոսի համայնք


== Ծանոթագրություններ ==
Լեռնակարոս

Լեռնակարոս (լատ.՝ Ligusticum), նեխուրազգիների (հովանոցավորներ) ընտանիքի բազմամյա խոտաբույսերի ցեղ։


== Կենսաբանական նկարագիր ==
Ցողունի բարձրությունը 50-150 սմ է։ Տերևները բազմակի փետրաբաժան են։ Ծաղկաբույլը բարդ հովանոց է, ծաղիկները՝ վարդագույն, սպիտակ։ Ծաղկում է հունիս-հուլիսին։ Պտուղը մերկ է, ձվաձև։


== Տեսակներ ==
Հայտնի է մոտ 60, ՀՀ-ում՝ 1 տեսակ՝ լեռնակարոս թևավոր (Ligusticum alatum)։ Տարածված է Արագածոտնի, Լոռու, Տավուշի մարզերում։ Աճում է անտառների բացատներում, ենթալպյան մարգագետիններում։


== Ծանոթագրություններ ==
Ստրելկովկա (այլ կիրառումներ)

Ստրելկովկա, կարող է վերաբերել՝

Ստրելկովկա - գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Ստրելկովկա - գյուղ Ռուսաստանի Կալուգայի մարզի Ժուկովսկի շրջանի կազմում։
10 ամերիկացի նկարիչներ

10 ամերիկացի նկարիչներ (անգլ.՝ Ten American Painters), կրճատ` «տասնյակ» (անգլ.՝ The Ten), ամերիկյան արվեստագետների միություն, որը ստեղծվել է 1897 թվականին և բաժանվել է Ամերիկացի նկարիչների միությունից։


== Պատմություն ==

1897 թվականին ամերիկացի տասը նկարիչներ լքում են Ամերիկացի նկարիչների միությունն այն պատճառով, որ համարում էին, թե դա ղեկավարվում է միջանկյալ նկարիչների կողմից, իմպրեսիոնիզմն ավելի ցածր է գնահատվում, քան կլասիցիզմը, ռոմանտիզմն ու ռեալիզմը, հասարակությունը վատ վերաբերմունք ուներ դրա ցուցահանդեսների հանդեպ։ Նրանց կարծիքով, հասարակության կազմակերպած ցուցահանդեսները առևտրային բնույթ ունեին։ Նոր արվեստի միության անդամներն էին Էդվարդ Սիմոնսը, Ուիլյարդ Մետքալֆը, Չելե Գասսը, Ջուլիան Վեյրը, Ռոբերտ Ռիդը, Ջոն Թվակթմանը, Ֆրենկ Բենսոնը, Էդմունդ Թարբելը, Թոմաս Դյուինգը, Ջոզեֆ Դե Քամպը։ Խմբի կազմավորումից հետո նրա անդամները խնդրում են Ուինսլոու Հոմերին միանալ նրան, բայց վերջինս մերժում է։ Մեկ այլ նկարիչ, Էբոտ Թայերը, միանում է նրանց, բայց հետո փոխում է իր միտքն ու թողնում միությունը։ 1902 թվականին, երբ մահանում է Թվախտմանը, Վիլյամ Չեյզը միանում է «Տասնյակին» ։ 
Բոլոր տասը արվեստագետները աշխատում էին Նյու Յորքում կամ Բոստոնում։ Նրանք հայտարարել էին, որ նոր անդամները կարող են ընդունվել իրենց խումբ միայն այն ժամանակ, երբ լինի խմբի բոլոր մասնակիցների համաձայնությունը։ Միությունն աշխատել է քսան տարի, տարեկան ցուցահանդեսների անցկացումով։ Միության գոյությունը դադարել է մի շարք մասնակիցների մահից հետո։ Ինչպես նաև, հանրության հետաքրքրությունը միության գործունեության հանդեպ նվազել էր։


== Ծանոթագրություններ ==


== Արտաքին հղումներ ==
Տասը ամերիկացի նկարիչներ (անգլ.)
Մաքսավորի միջազգային օր

Մաքսավորի միջազգային օր, համաշխարհային մասնագիտական տոն, որը նվիրված է մոլորակի մաքսային ծառայությունների բոլոր աշխատողներին։ Նշվում է ամեն տարի` հունվարի 26-ին։


== Պատմություն և տոնակատարություն ==
Պատահական չէ, որ «Մաքսավորի միջազգային օրը» նշվում է հենց հունվարի 26-ին։ Հենց այդ օրը՝ 1953 թվականի հունվարի 26-ին, Բելգիայի մայրաքաղաք Բրյուսելում իր աշխատանքն է սկսել մաքսային համագործակցության խորհրդի առաջին նստաշրջանը։ Ըստ էության` այդ օրը կարելի է համարել «Համաշխարհային մաքսային կազմակերպության» ծննդյան օր։ Այդ ժամանակ կազմակերպությունում ընդգրկված էր 17 երկիր, այժմ անդամների քանակն աճել է ավելի քան տասը անգամ։
Աշխարհում առաջին անգամ «Մաքսավորի միջազգային օրը» տոնել են 1983 թվականին` 30-րդ հոբելյանի ժամանակ։
Ամեն տարի` «Մաքսայինի միջազգային օրը», Ռուսաստանի Դաշնության դաշնային մաքսային ծառայությունում (Ռուսաստանի ԴՄԾ) ամփոփում են տարվա արդյունքները, մաքսավորներին շնորհում պարգևներ, պատվոգրեր, շնորհակալագրեր և դրամական հոնորարներ։
Բացի «Մաքսավորի միջազգային օրվանից» ռուսներն ունեն նաև այլ ազգային մասնագիտական տոն` «Ռուսաստանի Դաշնության մաքսավորի օր», որը նշվում է ամեն տարվա հոկտեմբերի 25-ին (տոնը նվիրված է 1653 թվականի «Միասնական մաքսային կանոնադրության» ի հայտ գալուն)։


== Ծանոթագրություններ ==
Ազատության հրապարակ (Երևան)

Անվան այլ կիրառումների համար տե՛ս՝ Ազատության հրապարակ (այլ կիրառումներ)
Երևանի Ազատության հրապարակ, գտնվում է Հայաստանի մայրաքաղաք Երևանի Ա. Սպենդիարյանի անվան օպերայի և բալետի ազգային ակադեմիական թատրոնի բակում։
Կառուցվել է Ա. Սպենդիարյանի անվան օպերայի և բալետի ազգային ակադեմիական թատրոնի հետ մեկտեղ։ Թատրոնին կից լինելու պատճառով կոչվել է «Թատերական հրապարակ», 1991 թվականից վերանվանվել է «Ազատության հրապարակ»։ Հրապարակը շրջապատող այգում Ալեքսանդր Սպենդիարյանի գերեզմանն է։ Հրապարակում 1957 թվականին տեղադրվել են Հովհաննես Թումանյանի (քանդակագործներ՝ Արա Սարգսյան և Ղուկաս Չուբարյան, ճարտարապետ՝ Գրիգոր Աղաբաբյան) և Ալեքսանդր Սպենդիարյանի (քանդակագործ՝ Արա Սարգսյանն, ճարտարապետ Գրիգոր Աղաբաբյան) բրոնզե և գրանիտե արձանները։


== Պատկերասրահ ==

		
		
		


== Ծանոթագրություններ ==
Շչեդրինո (այլ կիրառումներ)

Շչեդրինո, կարող է վերաբերել՝

Շչեդրինո - գյուղ Ռուսաստանի Յարոսլավլի մարզի Յարոսլավսկի շրջանի կազմում։
Շչեդրինո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Մաշտան

Մաշտակ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Երեք դյուցազուն․ Քայլ ձիով

«Երեք դյուցազուն․ Քայլ ձիով», «Մելնիցա» ընկերության տասներորդ լիամետրաժ անիմացիոն ֆիլմը և Իլյա Մուրոմեցի, Դոբրինյա Նիկիտիչի և Ալյոշա Պոպովիչի արկածների մասին անիմացիոն շարքի վեցերորդ մասը։ 2014 թվականի մարտին դուրս է եկել առաջին թիզերը, իսկ պրեմիերան կայացել է 2015 թվականի հունվարի 1-ին։ Նույն թվականի դեկտեմբերի 29-ին մուլտֆիլմը առաջին անգամ ցուցադրվել է «ՌԵՆ ՏՎ» հեռուստաընկերության եթերում։


== Սյուժե ==
Պալատական ձի Յուլին գաղտնալսում է բոյարների զրույցը և իմանում իշխանի դեմ դավադրության մասին։ Վերջինիս ոչ ոք չէր կարող պաշտպանել․ դյուցազունները բռնել են Պոտանյա ծովահենին, Գորինիչ օձը արձակուրդի մեջ է Տիբեթում, իսկ զորքը այդտեղ չէ։ Իշխանը և Յուլին փախչում են պալատից և պատրաստվում փոստային աղավնու հետ նամակ ուղարկել դյուցազուններին։ Բայց դրա համար գումար է պետք, որը ոչ մեկը չունի։ Այդժամ Յուլին ուղտ Վասյային տանում է խոսող կաղնու մոտ, որպեսզի նա գումար վաստակի։
Ուղտ Վասյան ուզում է սուպեր-խաղ խաղալ, բայց Յուլին, դառը փորձով խրատված լինելով, գիտի, որ դա խաբեություն է, և վազում է Վասյային սպանդագործներից փրկելու։ Կաղնին բռնում է Յուլիին և, իմանալով, թե ինչ է կատարվում Կիևում, ուղևորվում է պալատ։ Այնտեղ Իշխանը ծառին է պարտվում ամբողջ պետությունը։ Կիևից վտարվելով՝ նա Յուլիի հետ գիշերում է անտառում գտած մի խրճիթում։ Առավոտյան նրանք տեսնում են թռչող ձիերի՝ պեգասների հովվին, և դիմավորում են դյուցազուններին, որոնք բռնել էին Պոտանյային։ Իշխանը և Յուլին դյուցազուններին պատմում են եղելությունը։ Նրանք հրաժարվում են վերադարձնել իշխանությունը, որովհետև ի սկզբանե մտածում են, որ Իշխանն ու կաղնին արդար են խաղացել։ Դյուցազունները որոշում են տանուլ տվածը հետ բերել, բայց նենգ կաղնին հաղթում է նրանց ամբողջ կարողությունը։
Մինչ դյուցազունները կանանց հետ ապրում էին Իլյայի մոր մոտ, Իշխանը մտածում է նոր Կիև կառուցելու մասին։ Կառուցման ժամանակ դյուցազունները Տիհոնի օգնությամբ հասկանում են, որ Իշխանին խաբել են, քանի որ կաղնին ցույց չէր տվել, թե որ արկղիկում է գտնվում կաղինը։ Ալյոշան նաև ենթադրում է, որ բոլոր արկղիկները դատարկ են եղել։ Նրանք ուղևորվում են պալատ։
Այդ ժամանակ բոյարները գնում են Կիև, բայց Կաղնու թիկնապահները նրանց ներս չեն թողնում։ Բոյարները փախչում են և հանդիպում դյուցազուններին։ Պարզվում է, որ ոչ մի դավադրություն էլ չի եղել․ իրականում բոյարները Իշխանի ծննդյան օրվա կապակցությամբ նվեր են պատրաստել։ Տիհոնը ռազմական խորամանկության է դիմում։ Նա Կաղնու հետ մոլեխաղեր է խաղում՝ խաղասեղանին դնելով Իշխանի նվերը՝ ձիուն հեծած Իշխանի ոսկյա հսկայական արձանը։ Հետո դյուցազունները անսպասելիորեն դուրս են գալիս ձիու միջից (Տրոյական ձիու ակնարկ) և հաղթում են Կաղնու թիկնապահներին, իսկ հետո՝ նաև հենց Կաղնուն։ Նրանք փախչում են Կիևից։
Ֆիլմն ավարտվում է ժողովրդի՝ Իշխանին ուղղված շնորհավորանքով և նրա սիրելի «Անտոշկա» երգով։


== Հնչյունավորում ==


== Մրցանակներ ==
2015 - Իկար մրցանակ՝ Վարձույթում լավագույն ֆիլմ անվանակարգում
2016 - «Ոսկե արծիվ» մրցանակ լավագույն անիմացիոն ֆիլմի համար


== Ծանոթագրություններ ==


== Արտաքին հղումներ ==
Մուլտֆիլմի պաշտոնական կայք
«Երեք դյուցազուն․ Քայլ ձիով» ֆիլմը «Мельница» ընկերության կայքում
«Երեք դյուցազուն․ Քայլ ձիով» ֆիլմը «СТВ» կինոընկերության կայքում
Կոնդոխավանք (ամրոց)

Անվան այլ կիրառումների համար տե՛ս՝ Կոնդոխավանք (այլ կիրառումներ)Կոնդոխավանք, ավերված ամրոց Տավուշի մարզի Կողբից 4 կմ հարավ-արևմուտք։ Ամրոցի ավերակները գտնվում են անտառապատ վայրում։ Ընդգրկած տարածքը հյուսիսային, հյուսիսարևելյան և արևմտյան կողմերից շրջապատված է դժվարամատչելի թոեքադիր լանջերով, իսկ ամրոցը գտնվում է դրա գագաթին՝ հարթության վրա։ Ունի անկանոն ուղղանկյուն հատակագիծ ունեցող պարսպապատերով։ Ամրոցը ավերված է։ Համեմատաբար լավ են պահպանվել արևելյան և հարավարևելյան կողմերի 2․5-3 մետր լայնություն ունեցող պատերի ստորին շերտերը։ Այն կառուցված է անմշակ և խոշորածավալ քարերով, որոնց արանքում կա մանր քարերով լիցք։ Մուտքի կողմը չի նշմարվում, սակայն կարելի է ենթադրել որ եղել է համեմատաբար ավելի մատչելի հարավային կողմից։ Տարածքում կան ավերված այլ շինությունների ավերակներ։ Պահպանության տարածքը կազմում է 2,76 հա հողատարածք, իսկ հուշարձանինը՝ 0,44 հա։
ՀՀ կառավարության 2004 թվականի դեկտեմբերի 30-ի թիվ 1929-Ն որոշմամբ ներառվել է Կողբի պատմության և մշակույթի անշարժ հուշարձանների ցանկում։


== Տես նաև ==
Կողբի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Սերգեևկա (գյուղ, Բուզդյակսկի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ռուս.՝ Сергеевка, բաշկիրերեն՝ Сергеевка), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 715 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրեստյանովկա (գյուղ, Պերվոմայսկի շրջան)

Կրեստյանովկա (ուկրաիներեն՝ Крестянівка, Ղրիմի թաթարերեն՝ Sırt Caylav), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Լարինդորֆ։
2001 թվականի տվյալներով Կրեստյանովկա գյուղում բնակվում էր 1 623 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրունզե (գյուղ, Բուրաևսկի շրջան)

Անվան այլ կիրառումների համար տե՛ս՝ ՖրունզեՖրունզե (ռուս.՝ Фрунзе, բաշկիրերեն՝ Фрунзе), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վայա (գյուղ, Գատչինսկի շրջան)

Վայա (ռուս.՝ Вайя), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերվիո

Դերվիո  (իտալերեն՝ Dervio), կոմունա Իտալիայում։ Գտնվում է Լոմբարդիա մարզի Լեքո գավառում։
Բնակչությունը կազմում է 2741 մարդ, խտությունը կազմում է 249 մարդ/կմ²։ Տարածքը կազմում է 11 կմ²։ Փոստային ինդեքս 23824։ Հեռախոսային կոդ՝ (+39) 0341։


== Պատկերասրահ ==

		
		


== Արտաքին հղումներ ==
Բնակավայրի պաշտոնական կայք (իտալ.) Archived 2016-08-08 at the Wayback Machine.


== Ծանոթագրություններ ==
1976-77 NBA մրցաշրջան

1976-77 NBA մրցաշրջան, դարձել է Բասկետբոլի ազգային ասոցիացիայի 31-րդ մրցաշրջանը։ Մրցաշրջանի չեմպիոնը դարձել է «Պորտլենդ Թրեյլ Բլեյզերս» ակումբը։ Եզրափակչում՝ վեց խաղերի արդյունքնում, «Պորտլենդ»-ը հաղթել է «Ֆիլադելֆիա-76»-ին։
1976 թվականի NBA դրաֆթի «Հյուստոն Ռոքեթս» ակումբի կողմից՝ առաջին համարի ներքո ընտրվել է խաղարկող Ջոն Լուկասը։ Դրաֆի ժամանակ 6-րդ համարի ներքո ընտրվել է Էդրիան Դենթլին, 8-րդ համարի ներքո՝ Ռոբերտ Փերիշը, 23-րդ համարի ներքո՝ Ալեքս Ինգլիշը, իսկ 29-րդ համարի ներքո՝ Դենիս Ջոնսոնը։
Այս մրցաշրջանում տեղի է ունեցել ABA և NBA միաձուլումը, որի արդյունքում NBA է տեղափոխվել է չորս ակումբ՝ Նյու Յորք Նեթս, Դենվեր Նագեթս, Ինդիանա Փեյսերս և Սան Անտոնիո Սփըրս։ Ակումբների քանակըշի բարձրացման պատճառով փլեյ օֆ սկսեցին դուրս գալ ոչ թե 10, այլ 12 ակումբ։


== Պարբերական առաջնություն ==


=== Ըստ դիվիզիոննների ===
Հ = Հաղթանակներ, Պ = Պարտություններ, Տ% = Հաղթած խաղերի տոկոս


=== Ըստ կոնֆերենցիաների ===


== Փլեյ Օֆ ==


== Ցուցանիշներով առաջնորդներ ==


== Մրցանակներ՝ ըստ մրցաշրջանի արդյունքներ ==
NBA ամենաթանկ խաղացող: Քարիմ Աբդուլ-Ջաբար, Լոս Անջելես Լեյքերս
Եզրափակչի ամենաթանկ խաղացող: Բիլ Ուոլթոն, Պորտլենդ Թրեյլ Բլեյզերս
NBA տարվա սկսնակ: Էդրիան Դենթլի, Բաֆալո Բրեյվզ
Տարվա մարզիչ: Թոմ Նիսալկե, Հյուստոն Ռոքեթս


== Մեկնաբանություններ ==


== Աղբյուրներ ==
1976-77 NBA Season Summary Archived 2012-10-04 at the Wayback Machine.
Էպրոն

Էպրոն (ֆր.՝ Épron), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2011 թվականի դրությամբ կազմում է 1555 մարդ, բնակչության խտությունը` 1095.07 մարդ/կմ²։ Բնակավայրը զբաղեցնում է 1.42 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 5 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1093 աշխատունակ (15-64 տարեկան)  բնակիչ, որոնցից ակտիվ էին 606-ը, իսկ ոչ ակտիվները` 487։ Ակտիվության ցուցանիշը կազմում է 55,4 %։ 606 աշխատունակ մարդկանցից աշխատել է 564 անձ (279 տղամարդ և 285 կին)։ Գործազուրկ են եղել 42 անձ (20 տղամարդ և 22 կին)։ 487 անաշխատունակներից 338-ը եղել են աշակերտներ կամ ուսանողներ, 111-ը` թոշակառուներ, իսկ 38-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարիա դել Մար Բոնետ ի Վարդագեր

Մարիա դել Մար Բոնետ ի Վարդագեր (իսպ.՝ Maria del Mar Bonet i Verdaguer, ապրիլի 27, 1947, Պալմա դե Մալորկա), իսպանացի երգչուհի։


== Կենսագրություն ==
Հայրը՝ Խուան Բոնետան (1917֊1991) է, մայրը հայտնի երգչուհի Ժոանա Բոնետայի քույրն է։ Դպրոցում նաև ուսումնասիրել է արհեստներ։ 1967 թվականին տեղափոխվել է Բարսելոնա և կյանքը շարունակել է այնտեղ։ 1993 թվականին ստեղծել է առաջին ալբոմը։ 2003 թվականին մենահամերգ է ունեցել Մոսկվայում։


== Ծանոթագրություններ ==


== Արտաքին հղումներ ==
Պաշտոնական կայք
Ֆան ակումբ Archived 2012-06-10 at the Wayback Machine.
Հարցազրույց(չաշխատող հղում)
Իսպանական երաժշտության մասին(չաշխատող հղում)
Անդրե Հորտա

Անդրե Ֆիլիպե Լուիս Հորտա (անգլ.՝ André Filipe Luz Horta, նոյեմբերի 7, 1996, Ալմադա, Պորտուգալիա), պորտուգալացի ֆուտբոլիստ, կիսապաշտպան։ Հանդես է գալիս «Բենֆիկա» ֆուտբոլային ակումբի և Պորտուգալիայի երիտասարդական հավաքականի կազմում։


== Ակումբային կարիերա ==


=== «Վիկտորիա Սետուբալ» ===
15 տարեկան հասակում Հորտան միացել է «Վիկտորիա Սետուբալ» ֆուտբոլային ակումբին։ 2014 թվականին Անդրեն Հորտան տեղափոխվել է թիմի հիմնական կազմ։
Թիմի կազմում իր դեբյուտը Անդրե Հորտան նշել է 2014 թվականի դեկտեմբերի 12-ին՝ «Բոավիստա»-ի դեմ խաղում։ Թիմի կազմում իր առաջին մրցաշրջանում Հորտան մասնակցել է 32 հանդիպման՝ դառնալով 2 գոլի հեղինակ։


=== «Բենֆիկա» ===
2016 թվականի հունիսի 1-ին Անդրեն Հորտան տեղափոխվել է «Բենֆիկա»։ Թիմի կազմում իր դեբյուտը Հորտան նշել է օգոստոսի 7-ին՝ «Բրագայի» դեմ խաղում։


== Անձնական կյանք ==
Անդրե Հորտայի ավագը եղբայրը՝ Ռիկարդո Հորտան նույնպես ֆուտբոլիստ է։ Նա հանդես է գալիս «Վիկտորիա Սետուբալ»-ի կազմում։


== Ձեռքբերումներ ==
Պորտուգալիայի սուպերգավաթակիր - 2016


== Ծանոթագրություններ ==


== Արտաքին հղումներ ==
Էջը «Բենֆիկա»-ի պաշտոնական կայքում Archived 2017-01-04 at the Wayback Machine.
Ավտոմատ (մուլտֆիլմ)

«Ավտոմատ» (ռուս.՝ Автомат), 1965 թվականին «Սոյուզմուլտֆիլմ» ստուդիայի կողմից նկարահանված խորհրդային երգիծական տիկնիկային մուլտֆիլմ։ Ռեժիսոր Ինեսա Կովալևսկայայի դեբյուտային աշխատանքն է. մուլտֆիլմը նկարահանվել է ըստ Յարոմիր Վագների պատմվածքի մոտիվների։ Տևողությունը 9 րոպե, 56 վայրկյան է։


== Սյուժե ==
Ճարտարապետի ընտանիքի տան պատին տեղադրում են լուցկիների վաճառող ավտոմատ։ Սարքը դադարում է աշխատել այն բանից հետո, երբ ճարտարապետի որդին փորձում է օգտագործել այն։
Անհաջող գնորդների կողմից առաջացրած աղմուկն ու ցնցումը ստիպում են ճարտարապետին և նրա կնոջը ինքնուրույն բաժանել լուցկիները։ Նրանց փրկում է միայն ավտոմատի հետագա ոչնչացումը։


== Հեղինակներ ==


== Ծանոթագրություններ ==


== Արտաքին հղումներ ==
Մուլտֆիլմը ivi.ru կայքում
Մուլտֆիլմը mults.info կայքում
Սեղան (այլ կիրառումներ)

Սեղան հասկացությունը կարող է վերաբերել.

Սեղան, երկրաչափական պատկեր, ուռուցիկ քառանկյուն, որի երկու հակադիր կողմերը զուգահեռ են միմյանց, իսկ մյուս երկուսը՝ ոչ
Սեղան, կահույքի պարագա
Էզրա Քորնել

Էզրա Քորնել (անգլ.՝ Ezra Cornell, հունվարի 11, 1807(1807-01-11), Բրոնքս շրջան, Նյու Յորք, Նյու Յորք, ԱՄՆ - դեկտեմբերի 9, 1874(1874-12-09), Իթակա, Նյու Յորք, ԱՄՆ), ամերիկացի բիզնեսմեն, գյուտարար և մարդասեր։ Հիմնադրել է «Western Union» ընկերությունը։ Նա Էնդրյու Ուայթի հետ միասին համարվում է Կոռնելի համալսարանի համահիմնադիրը։ 1862-1863 թվականներին եղել է Նյու Յորք նահանգի ասամբլեայի անդամ, իսկ 1864-1867 թվականներին նա Նյու Յորք նահանգի Սենատում ներկայացրել է 24-րդ շրջանը։      


== Ծնունդ և մանկություն ==
Էզրան ծնվել է Վեսթչեսթեր շրջանում (Նյու Յորք նահանգ)՝ կավագործի ընտանիքում։


== Ծանոթագրություններ ==


== Արտաքին հղումներ ==
Ինֆանտիլիզմ

Ինֆանտիլիզմ (լատ.՝ infantilis-մանկական), օրգանիզմի զարգացման կասեցում, որի դեպքում հասուն տարիքում մարդու մոտ պահպանվում են ֆիզիկական և հոգեկան զարգացման մանկական գծերը։ Պատճառներն են վարակիչ հիվանդությունները (տուբերկուլոզ, սիֆիլիս, մալարիա), օրգանիզմի ընդհանուր թունավորումները, գլխուղեղի, սիրտ-անոթային, ստամոքս-աղիքային համակարգի, երիկամների հիվանդությունները, ոչ լիարժեք սնունդը, ավիտամինոզները, կյանքի անբարենպաստ պայմանները, ինչպես նաև ներզատիչ գեղձերի ախտահարումները և օրգանիզմի բնածին-կոնստիտուցիոնալ առանձնահատկությունները։
Տարբերում են ընդհանուր ինֆանտիլիզմի (ամբողջ օրգանիզմի զարգացման կասեցում) և մասնակի ինֆանտիլիզմի (առանձին օրգանների և համակարգերի թերզարգացում)։
Ընդհանուր ինֆանտիլիզմի դեպքում պահպանվում է օրգանիզմի մանկական տարիքի համաչափությունը, մարմնակազմվածքը նուրբ է, ճկուն, կրծքավանդակը՝ նեղ, երկար, ոսկրերը՝ բարակ, սիրտը՝ փոքր, աորտան՝ նեղ, արյան ճնշումը՝ ցածր, երկրորդային սեռական հատկանիշները թույլ են արտահայտված։
Մասնակի ինֆանտիլիզմի ձևերից հաճախ հանդիպում են հոգեկան և սեռական ինֆանտիլիզմիները։ Հոգեկան ինֆանտիլիզմը արտահայտվում է տրամադրության և ուշադրության ծայրահեղ անկայունությամբ, հորինելու հակումով։ Դատողությունները մակերեսային են, հապշտապ։ Անհոգ են, նեղացկոտ, թեթևամիտ, եսամոլ, պահանջկոտ։ Սեռական ինֆանտիլիզմը բնորոշվում է ցայլքի և անութային շրջանի աղքատ մազածածկով, կանանց մոտ կրծքագեղձերի և արգանդի թերզարգացմամբ, նեղ կոնքով, անկանոն դաշտանով, ամլությամբ կամ հաճախակի վիժումներով և արտարգանդային հղիության հակումով։ Տղամարդկանց սեռական ինֆանտիլիզմը ավելի հազվադեպ է պատահում, արտահայտվում է արտաքին և ներքին սեռական օրգանների թերզարգացմամբ, սեռական հակումների և ֆունկցիաների խանգարումներով։
Հիմնական հիվանդության վերացում, բարենպաստ հիգիենիկ պայմաններ, լիարժեք սնունդ, սեռական հորմոններ, թիրեոիդին, հիպոֆիզի պատրաստուկներ, ախտահարված օրգանների ֆունկցիայի խթանում։
1907

1907 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1907 թվականն է, 
XX դարի 7-րդ տարին։


== Դեպքեր ==
Մայիս 13 - Երևանում գործարկվեց առաջին հիդրոէլեկտրակայանը։
Դեկտեմբերի 1 - Թիֆլիսում լույս է տեսնում «Անկախ մամուլի» առաջին համարը։


== Ծնունդներ ==
Հունվարի 1 - Ժան Գառզու, ֆրանսահայ նշանավոր նկարիչ, բեմանկարիչ, ֆիգուրատիվ արվեստի վարպետ։
Հունվարի 1 - Սամվել Մանասյան, քանդակագործ։
Փետրվարի 3 - Հրանտ Մանվելյան, հայ խորհրդային ռեժիսոր և դերասան
Փետրվարի 4 - Սերգեյ Աբալյանց, հայ հիդրոտեխնիկ (վ. 1991)։
Փետրվարի 23 - Վիլյամ Հայկազյան, հայ կինոռեժիսոր և սցենարիստ
Մարտի 5 - Կոնստանտինոս Կարամանլիս, հույն պետական և քաղաքական գործիչ
Մարտի 8 - Թագուշ Սահակյան, հայ դերասանուհի
Մարտ 31 - Մարգար Սեդրակյան, կոնյակագործ (վ. 1973)։
Ապրիլի 25 - Աշոտ - հայ գուսան (վ. 1989)։
Մայիս 14 - Միքայել Թավրիզյան, հայ մեծ դիրիժոր, ԽՍՀՄ ժողովրդական արտիստ
Մայիս 22 - Գուրգեն Ալեմշահ, կոմպոզիտոր (վ. 1947)
Հուլիսի 6 - Ֆրիդա Կալո, մեքսիկացի նկարչուհի (վ. 1954)
Սեպտեմբերի 10 - Ալեքսեյ Սուքիասյան, հայ խորհրդային իրավաբան։
Սեպտեմբերի 11 - Գեդեոն Մարջանյան, հայ խորհրդային միջատաբան
Հոկտեմբերի 12 - Վազգեն Տալյան, հայ խորհրդային բանաստեղծ, թարգմանիչ։
Հոկտեմբերի 30 - Արշակ Աթայան - հայ արձակագիր, գրականագետ, մանկավարժ, թարգմանիչ (վ. 1990)։
Նոյեմբերի 22 - Գուիդո Մազետտի, իտալացի ֆուտբոլիստ, դարպասպահ և գլխավոր մարզիչ
Նոյեմբերի 28 - Ալբերտո Մորավիա, իտալացի գրող, լրագրող
Հարություն Աթոյան, հայ նկարիչ
Կոնստանտինոս Կարամանլիս, հույն պետական և քաղաքական գործիչ
Գուրգեն Սարուխանով, հայ խորհրդային ինժեներ-հիդրոտեխնիկ
Մարգար Սեդրակյան, կոնյակագործ, Սոցիալիստական Աշխատանքի Հերոս (1971), վաստակավոր ինժեներ Հայաստանի (1961)։
Սեզար Փուլջյան, հայ գեղանկարիչ։


== Մահեր ==
Հունվար 5 - Սմբատ Շահազիզ, հայ բանաստեղծ, հրապարակախոս (ծ. 1840)
Մայիսի 27 - Գևորգ Չավուշ, հայ ազգային ազատագրական շարժման հերոս, (ծ. 1870 կամ 1871)
Սեպտեմբերի 4 - Էդվարդ Գրիգ, նշանավոր նորվեգացի երգահան, երաժշտական գործիչ և խմբավար
Հոկտեմբերի 29 - Խրիմյան Հայրիկ, հայ եկեղեցու 125-րդ կաթողիկոս, հասարակական-քաղաքական և հոգևոր-մշակութային գործիչ, մտավորական ու գրող
Նոյեմբեր 23 - Պերճ Պռոշյան, վիպասան (ծ. 1837)
Աստերոիդների ցանկ (90701-90800)

Աստերոիդների ցանկ (90601-90700)  • Աստերոիդների ցանկ  • Աստերոիդների ցանկ (90801-90900)
 Աստերոիդների ցանկ (90601-90700)  • Աստերոիդների ցանկ  • Աստերոիդների ցանկ (90801-90900)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Մոնբուայե

Մոնբուայե (ֆր.՝ Montboyer), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 411 մարդ, բնակչության խտությունը` 15.34 մարդ/կմ²։ Բնակավայրը զբաղեցնում է 26.79 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 145 կմ հարավ, Անգուլեմ քաղաքից` 37 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 233 աշխատունակ (15-64 տարեկան) բնակիչ, որոնցից ակտիվ էին 151-ը, իսկ ոչ ակտիվները` 82։ Ակտիվության ցուցանիշը կազմում է 64,8 %։ 151 աշխատունակ մարդկանցից աշխատել է 141 անձ (75 տղամարդ և 66 կին)։ Գործազուրկ են եղել 10 անձ (5 տղամարդ և 5 կին)։ 82 անաշխատունակներից 20-ը եղել են աշակերտներ կամ ուսանողներ, 23-ը` թոշակառուներ, իսկ 39-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աղավելյան

Աղավելյան, հայկական ազգանուն։


== Ազգանունը կրողներ ==
Բաբկեն Աղավելյան (1869-1916), հոգևոր գործիչ։
Ժիրայր Լենդրուշի Աղավելյան (1955), կինոռեժիսոր, նկարիչ, դերասան, գրող, սցենարիստ, երաժիշտ։
Լիպարիտ Բորիսի Աղավելյան (1964-1993), ազատամարտիկ։
Նինա Գեդեոնի Աղավելյան (1957), հայ նկարչուհի։
Սերգեյ Դավթի Աղավելյան (1913-1995), խորհրդային բանակի ինժեներ-գնդապետ։


== Տես նաև ==
Աղավալյան
Աղավալյանց
Աղավելյանց


== Ծանոթագրություններ ==
Աշեա

Աշեա  (իտալերեն՝ Ascea), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2004 թվականի մարդահամարի տվյալերի կազմում է 576 մարդ, բնակչության խտությունը կազմում է 144 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 84046 , հեռախոսային կոդ՝ 00974։


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Տալովկա (Սելենգայի վտակ)

Անվան այլ կիրառումների համար տե՛ս՝ Տալովկա (այլ կիրառումներ)Տալովկա (ռուս.՝ Таловка), գետ Ռուսաստանում, հոսում է Բուրյաթիա հանրապետությունումում։ Գետաբերանը տեղակայված է Սելենգա գետի ձախ ափում՝ 88 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16030000612116300019800
Հիդրոլոգիական ուսումնասիրությունների կոդը - 116301980
Ավազանի կոդը - 16.03.00.006
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լեմմա

Լեմմա (լատ.՝ λημμα — ենթադրություն), ապացուցված պնդում, որն օգտակար է ոչ թե ինքնին, այլ մեկ այլ պնդում ապացուցելու համար։
Հայտնի լեմմաների օրինակներից է Էվկլիդեսի լեմման, Գաուսի լեմման, Ժորդանի լեմման։


== Արտաքին հղումներ ==
Doron Zeilberger, Opinion 82: A Good Lemma is Worth a Thousand Theorems
(4470) Սերգեև-Չենսկիյ

(4470) Սերգեև-Չենսկիյ (անգլ.՝ Sergeev-Censkij), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 31-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,140164 ա. մ., առավելագույնը մոտենում է 2,6219 ա. մ. հեռավորության վրա և հեռանում 3,6584 ա. մ.։ Արեգակի շուրջ մեկ ամբողջական պտույտ է կատարում 2032,48 երկրային օրվա ընթացքում, իր ուղեծրով շարժվելով միջինում 0,177123 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4470) Սերգեև-Չենսկիյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոանդրեևկա (Միլլերովսկի շրջան)

Անվան այլ կիրառումների համար տե՛ս՝ Նովոանդրեևկա (այլ կիրառումներ)Նովոանդրեևկա (ռուս.՝ Новоандреевка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վերխնետալովսկի գյուղական համայնքի կազմի մեջ։
Գիտական տեղեկատվության վերլուծության և մոնիթորինգի կենտրոն

Գիտության ուսումնասիրության և վիճակագրության կենտրոն-ը գիտական հետազոտական լաբորատորիա է, որը 2010 թվականի հունվարից գործում է Հայաստանի Գիտությունների Ազգային Ակադեմիայի Ինֆորմատիկայի և ավտոմատացման պրոբլեմների ինստիտուտի կազմում։ Լաբորատորիան ներկայումս բաղկացած է երեք բաժիններից, որոնք ուսումնասիրում են ՀՀ գիտության և տեխնոլոգիաների զարգացման խնդիրները, իրականացնում են ոլորտի մոնիթորինգ, պատրաստում են վիճակագրական և վերլուծական բնույթի տեղեկատվություն, ինչպես նաև կատարում են ոլորտի վերաբերյալ կանխատեսումներ և տալիս գնահատականներ։ Լաբորատորիայի հիմնական գործառույթներն են.

ՀՀ և օտարերկրյա պետություններում գիտության, տեխնիկայի և տեխնոլոգիաների բնագավառում հիմնարար և կիրառական գիտական հետազոտությունների իրականացում,
ՀՀ ԿԳՆ գիտության պետական կոմիտեին, ՀՀ նախարարություններին, ՀՀ գիտությունների ազգային ակադեմիային, պետական կառավարման մարմիններին, բուհերին, ինչպես նաև շահագրգիռ այլ կազմակերպություններին ու գիտական հասարակությանը ՀՀ-ում և օտարերկրյա պետություններում գիտության, տեխնիկայի, տեխնոլոգիաների և իննովացիոն դաշտի զարգացման վերաբերյալ վիճակագրական, մեթոդաբանական և վերլուծական տեղեկատվության տրամադրում,
Գիտատեխնիկական և իննովացիոն քաղաքականության ձևավորման վերաբերյալ առաջարկությունների մշակում,
ՀՀ գիտատեխնիկական հնարավոր զարգացումների կանխատեսում,
Գիտատեխնիկական բնագավառում վիճակագրության, գիտական ներուժի հաշվառման, վերլուծության և կանխատեսման մեթոդաբանության մշակում և կատարելագործում։


== Արտաքին հղումներ ==
http://www.csiam.sci.am/
http://iiap.sci.am/
http://www.scs.am/
Վոնդիգա

Վոնդիգա (ռուս.՝ Вондыга), գետ Ռուսաստանում, հոսում է Իվանովոյի մարզում։ Գետաբերանը տեղակայված է Տեզա գետի աջ ափին՝ 128 կմ հեռավորության վրա։ Գետի երկարությունը 18 կմ է, ավազանի տարածքը 72,8 կմ2։ Ակունքը գտնվում է Ֆոմինսկոե գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի պետական ջրային գրանցման կոդը - 09010301112110000033303
Հիդրոլոգիական ուսումնասիրությունների կոդը - 110003330
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գոբոզաանի

Գոբոզաանի (վրաց.՝ გობოზაანი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 820 մետր բարձրության վրա։ Շրջկենտրոն Քարելից հեռու է 14 կմ։


== Ծանոթագրություններ ==
Կզըլդաշ

Կզըլդաշ, գյուղ Արևմտյան Հայաստանում, Վանի վիլայեթի Հայոց ձորի գավառում։
1909 թվականին ուներ 237 (44 ընտանիք) հայ բնակիչ։ Զբաղվում էին երկրագործությամբ և անասնապահությամբ։ Բնակիչները տեղահանվել են 1915 թվականի Մեծ եղեռնի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սյունյաց թեմ

Հայ Առաքելական Եկեղեցու Սյունյաց թեմ, Հայ Առաքելական Եկեղեցու գործող թեմերից մեկն, որը ընդգրկում է Հայաստանի Սյունիքի մարզի տարածքը։


== Պատմություն ==


=== Վայոց թեմի առանձնացում ===

Գարեգին Բ Կաթողիկոսի օրհնությամբ 2010 թվականի դեկտեմբերի 10-ին Հայաստանում հիմնվել են երկու նոր թեմեր՝ Վայոց թեմը և Տավուշի թեմը։
Այս կապակցությամբ, Հայրապետական կոնդակում, մասնավորապես, ասվում է.

Վայոց թեմի առաջնորդի պաշտոնում ծառայության է կոչվել Տ. Աբրահամ եպիսկոպոս Մկրտչյանը՝ ազատվելով Սյունյաց թեմի առաջնորդի պաշտոնից։ Սյունյաց թեմի Սյունիքի փոխառաջնորդ Տ. Զավեն աբեղա Յազիչյանը, ազատվելով իր պաշտոնից, նշանակվել է նույն թեմի Առաջնորդական տեղապահ։ Իսկ Գուգարաց թեմի Տավուշի փոխառաջնորդ Տ. Թորգոմ վարդապետ Տոնիկյանը ծառայության է կոչվել Տավուշի թեմում՝ որպես Առաջնորդական տեղապահ։


== Տես նաև ==
Հայ առաքելական եկեղեցու թեմեր


== Արտաքին հղումներ ==
Սյունյաց թեմից առանձնացվեց Վայոց ձորը


== Ծանոթագրություններ ==
Վեսյոլի Գայ (այլ կիրառումներ)

Վեսյոլի Գայ, կարող է վերաբերել՝

Վեսյոլի Գայ - գյուղ, Ուկրաինայի Դոնեցկի մարզի Մարյինի շրջանում
Վեսյոլի Գայ - գյուղ, Ուկրաինայի Սումիի մարզի Ախտիրկայի շրջանում
Վեսյոլի Գայ - գյուղ, Ուկրաինայի Սումիի մարզի Յամպոլի շրջանում
Վելիկովեչնոե

Վելիկովեչնոե (ռուս.՝ Великовечное), գյուղ Ռուսաստանի Դաշնության Կրասնոդարի երկրամասի Բելորեչենսկի շրջանի կազմում։
Բնակչությունը 2010 թվականին գրանցված տվյալներով կազմում էր 5812 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կատարավոր խխունջ

Կատարավոր խխունջ (լատ.՝ Planorbis carinatus), տափակ խխունջների ընտանիքին պատկանող փափկամորթ կենդանի, որը գրանցված է Հայաստանի Կարմիր գրքում։


== Նկարագրություն ==
3 մմ բարձրությամբ և 18 մմ լայնությամբ սկավառակաձև խեցին բավական խոշոր է, արագ աճող պտույտներով, որոնց թիվը հասնում է հինգի, վերջին պտույտի ծայրամասում՝ բարձրության մեջտեղում, ունի լավ արտահայտված սուր կատար։


== Տարածվածություն ==
Տարածված է Հայաստանում, Եվրոպայում, Արևմտյան Սիբիրում և Անդրկովկասում։ Սևանա լճի ավազանում։ Այս կենդանին նախկինում ապրում էր հենց լճում (հայտնի էր լճի հյուսիսարևելյան ափամերձ տարածքից` Ծափաթաղ և Արեգունի գյուղերի միջև ընկած հատվածում), բայց ջրի մակարդակի իջնելուց հետո, հավաքներում չի հանդիպել։ Լճից դուրս հանդիպման միակ վայրն Արգիճիի գետահովիտն է` Վաղաշեն գյուղի քոչավայրերից վեր։


== Էկոլոգիա ==
Ապրում է ափամերձ բուսատափակ հատվածներում, ներկայումս լեռնահովիտով թույլ թեքությամբ հոսող գետերի մոտ, հանդիպում է բույսերի սորջրյա մասերի վրա։


== Պահպանություն ==
Կրճատվող թվաքանակով հազվագյուտ, սառցային շրջանի ռելիկտ տեսակ է, որը բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Վտանգման հիմնական գործոններն են՝ Արգիճի գետի հիդրոլոգիական ռեժիմի փոփոխությունը և աղտոտումը և Սևանա լճի մակարդակի իջեցմամբ պայմանավորված տեսակի ապրելավայրերի չորացումը։
Պահպանության միջոցառումներ չեն իրականացվում։


== Ծանոթագրություններ ==
Անտոնովկա (գյուղ, Գաֆուրիյսկի շրջան)

Անվան այլ կիրառումների համար տե՛ս՝ ԱնտոնովկաԱնտոնովկա (ռուս.՝ Антоновка, բաշկիրերեն՝ Антоновка), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 711 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրիկինո (այլ կիրառումներ)

Պետրիկինո, կարող է վերաբերել՝

Պետրիկինո - գյուղ Ռուսաստանի Սմոլենսկի մարզի Գագարինսկի շրջանի կազմում։
Պետրիկինո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Սարալանջի պատմության և մշակույթի անշարժ հուշարձանների ցանկ (Արագածոտնի մարզ)

Անվան այլ կիրառումների համար տե՛ս՝ Սարալանջի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արագածոտնի մարզի Սարալանջ գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 3 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ուիթֆիլդ շրջան (Ջորջիա)

Ուիթֆիլդ շրջան (անգլ.՝ Whitfield County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 751 կմ² է, բնակչությունը՝ 83.525 մարդ (2010 թ. տվյալներով)։ Շրջկենտրոնն է Դալտոն բնակավայրը։ Կազմավորվել է 1851 թ.։